pythainlp/thai-wiki-dataset-v4 huggingface dataset:
อารามตะแยะดอ

อารามตะแยะดอ (สะกดเป็น ตะแยะดอ จ้องไต) เป็นกลุ่มวัดอารามพุทธมากกว่า 60 แห่ง ("จ้อง") ในย่างกุ้ง ประเทศพม่า ตั้งอยู่ในเขตที่ 9 อำเภอล่านมะดอ ตอนเหนือของไชนาทาวน์ย่างกุ้ง วัดตั้งอยู่ในพื้นที่กว้างใหญ่ มีขอบเขตติดกับถนนโบโชะอองซานทางทิศเหนือ ถนนอโนรธาทางทิศใต้ ถนนโปนจี้ทางทิศตะวันตก และถนนล่านมะดอทางทิศตะวันออก
อาคารเหล่านี้หันหน้าเข้าหาโรงพยาบาลย่างกุ้งและมหาวิทยาลัยการแพทย์ 1 ย่างกุ้ง ซึ่งเป็นโรงพยาบาลรัฐที่ใหญ่ที่สุดในประเทศ เนื่องจากอยู่ใกล้กับสถานพยาบาลเหล่านี้ วัดตะแยะดอจึงให้บริการด้านสวัสดิการสังคม (ที่อยู่อาศัย อาหาร ฯลฯ) แก่ผู้ป่วยยากไร้ที่เข้ารับการรักษาในเมือง โดยทั่วไปผู้ป่วยมาจากพื้นที่อื่น ๆ ในพม่าตอนล่างได้แก่ ภาคอิรวดี ภาคพะโค รัฐมอญ และรัฐกะเหรี่ยง
ประวัติศาสตร์.
กลุ่มอารามตะแยะดอก่อตั้งขึ้นบนสวนมะม่วง นอกเขตเมืองย่างกุ้งก่อนยุคอาณานิคม ดังนั้นจึงมีชื่อว่า "ตะแยะดอ"  จารึกหินระบุว่ากลุ่มอารามนี้ก่อตั้งขึ้นในสมัยราชวงศ์โก้นบอง โดยนายกเทศมนตรีเมืองย่างกุ้ง อูชานกะเล และ ผู้ส่งพระราชสาส์นและกรมเจ้า หม่องตู ซึ่งเป็นผู้สร้างและบริจาควัดให้กับ ซะยาดอ อู้ มานิ แห่งอังวะ ในรัชสมัยของพระเจ้าแสรกแมง วันที่ 11 มีนาคม พ.ศ. 2397 สมเด็จพระราชินีนาถวิกตอเรีย ทรงออกพระราชกฤษฎีกาพระราชทานกรรมสิทธิ์ทางศาสนาแก่วัดกลุ่มนี้
ขณะที่ทางการอาณานิคมได้รื้อเมืองย่างกุ้งก่อนยุคอาณานิคมเพื่อสร้างเมืองแบบตาราง ทางการได้ขับไล่วัดหลายแห่งที่กระจายอยู่ทั่วเมือง โดยเฉพาะรอบ ๆ เจดีย์ซู่เล ภายใต้คำสั่งของอาเทอร์ เพอร์เวส ตะแยะดอจึงกลายเป็นย่านที่ตั้งของวัดพุทธทั้งหมดของเมืองที่ถูกขับไล่ ในช่วงปี พ.ศ. 2443 ตะแยะดอได้สร้างอารามกว่า 50 แห่งรวมถึง "ซายัต" (ศาลาที่พัก)
อารามยอมี่นจี้

อารามยอมี่นจี้  เป็นวัดพุทธตั้งอยู่ภาคมัณฑะเลย์ ประเทศพม่า สร้างขึ้นในปี พ.ศ. 2409 ภายใต้การอุปถัมภ์ของ โบ้ไลง์ หรือ ยอมี่นจี้ แตกต่างจากวัดพม่าแบบโบราณ วัดยอมี่นจี้เป็นวัดอิฐ จำลองมาจากโรงแรมที่ยอมี่นจี้ได้พบขณะเดินทางในอิตาลีตอนใต้ ด้วยเหตุนี้จึงนำเอาการตกแต่งแบบยุโรปมาใช้ และประดับปูนปลาสเตอร์แกะสลักมากมาย ตั้งอยู่ใกล้กับอารามซะลี่น ในช่วงสงครามโลกครั้งที่สองระหว่างการทิ้งระเบิดมัณฑะเลย์ของฝ่ายสัมพันธมิตร โครงสร้างพื้นฐานจากไม้ทั้งหมดของอารามถูกเผาเหลือเพียงแต่โครงสร้างอิฐ
คอนคาแคฟแชมเปียนส์ลีก 2022

คอนคาแคฟแชมเปียนส์ลีก 2022 (ในชื่ออย่างเป็นทางการ 2022 Scotiabank CONCACAF Champions League) เป็นการแข่งขันครั้งที่ 14 ของคอนคาแคฟแชมเปียนส์คัพ ภายใต้ชื่อปัจจุบัน และเป็นการแข่งขันครั้งที่ 57 หากรวมของการแข่งขันฟุตบอลสโมสรระดับสูงสุดทั้งหมดที่จัดโดยคอนคาแคฟ ซึ่งเป็นองค์กรปกครองระดับภูมิภาคของอเมริกาเหนือ อเมริกากลาง และแคริบเบียน
มอนเตร์เรย์ ซึ่งเป็นผู้ชนะรายการครั้งก่อนหน้า ไม่สามารถผ่านเข้ารอบในการแข่งขันนี้และไม่สามารถป้องกันแชมป์ได้ ทีมจากสหรัฐอเมริกาคือ ซีแอตเทิล ซาวน์เดอร์ส เอฟซี ได้คว้าแชมป์คอนคาแคฟแชมเปียนส์ลีกเป็นครั้งแรก โดยเอาชนะสโมสรจากเม็กซิโก UNAM ด้วยผลรวมคะแนน 5–2 ในรอบชิงชนะเลิศ นอกจากนี้ ซาวน์เดอร์สยังเป็นทีมแรกจากเมเจอร์ลีกซอกเกอร์ที่คว้าแชมป์ภายใต้รูปแบบปัจจุบัน
นี่เป็นครั้งแรกนับตั้งแต่ คอนคาแคฟแชมเปียนส์คัพ 2005 ที่ทีมที่ไม่ใช่เม็กซิกันสามารถคว้าแชมป์คอนคาแคฟแชมเปียนส์คัพหรือแชมเปียนส์ลีก และเป็นครั้งแรกนับตั้งแต่ปี ค.ศ. 2000 ที่ทีมจากสหรัฐอเมริกาคว้าแชมป์รายการนี้ได้
คอนคาแคฟแชมเปียนส์ลีก 2023

คอนคาแคฟแชมเปียนส์ลีก 2023 (ชื่ออย่างเป็นทางการ 2023 Scotiabank CONCACAF Champions League ด้วยเหตุผลด้านการสนับสนุน) เป็นการแข่งขันครั้งที่ 15 และครั้งสุดท้ายภายใต้ชื่อ คอนคาแคฟแชมเปียนส์ลีก และเป็นการแข่งขันครั้งที่ 58 หากรวมของการแข่งขันฟุตบอลสโมสรระดับสูงสุดทั้งหมดที่จัดโดยคอนคาแคฟ องค์กรปกครองฟุตบอลในภูมิภาคอเมริกาเหนือ อเมริกากลาง และแคริบเบียน
ซีแอตเทิล ซาวน์เดอร์ส เอฟซี ซึ่งเป็นแชมป์เก่าจากฤดูกาล 2022 ไม่สามารถผ่านเข้าร่วมการแข่งขันในครั้งนี้ได้และไม่ได้ป้องกันตำแหน่งแชมป์ของพวกเขา
เลออน คว้าแชมป์รายการนี้เป็นครั้งแรก โดยเอาชนะ ลอสแอนเจลิส เอฟซี จากเมเจอร์ลีกซอกเกอร์ (MLS) ในรอบชิงชนะเลิศ ด้วยผลรวม 3–1 จากสองนัด ผู้ชนะได้รับสิทธิ์เข้าร่วมแข่งขันในฟุตบอลชิงแชมป์สโมสรโลก 2023 ที่ประเทศซาอุดีอาระเบีย รวมถึงการแข่งขันฟุตบอลชิงแชมป์สโมสรโลก 2025 ที่สหรัฐอเมริกา ร่วมกับแชมป์รายการตั้งแต่ปี ค.ศ. 2021 ถึง 2024
จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดน่าน กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดน่านทั้งจังหวัด
อารามอะตุมะชิ

อารามอะตุมะชิ ([ʔətṵməʃḭ tɕáʊɰ̃]; ชื่อทางการ มะฮา อะตุละเวยาน จ้องดอจี้ ([məhà ʔətṵla̰ wèjàɰ̃ tɕáʊɰ̃dɔ̀dʑí]) เป็นวัดพุทธในเมืองมัณฑะเลย์ ประเทศพม่า
ประวัติศาสตร์.
สร้างขึ้นในปี พ.ศ. 2400 โดยพระเจ้ามินดง สองปีหลังจากย้ายเมืองหลวงไปที่มัณฑะเลย์ วัดแห่งนี้สร้างขึ้นด้วยงบประมาณ 500,000 รูปี วัดเดิมสร้างด้วยไม้สักฉาบปูนด้านนอก มีลักษณะเฉพาะคือมีหลังคาทรงสี่เหลี่ยมผืนผ้า 5 ชั้นเรียงซ้อนกันแทนหลังคาทรง "ปยะตะ" แบบพม่าดั้งเดิมที่มีหลังคาทรงยอดแหลมเป็นชั้น ๆ
โครงสร้างดังกล่าวถูกไฟไหม้เมื่อ พ.ศ. 2433 หลังจากเกิดเพลิงไหม้ในเมืองจนทำลายทั้งวัดและพระพุทธรูปสูง รวมถึงพระไตรปิฎกครบชุดด้วย ในระหว่างที่เกิดเพลิงไหม้ เพชรขนาด 19.2 กะรัต ซึ่งประดับพระพุทธรูปก็หายไปด้วย ซึ่งเดิมได้พระราชทานแก่พระเจ้าปดุงโดย มหานรธา ข้าหลวงผู้ครองเมืองยะไข่
ปี พ.ศ. 2539 กรมโบราณคดีพม่าได้บูรณะวัดขึ้นใหม่โดยใช้แรงงานผู้ต้องขัง
ซีเอเอฟแชมเปียนส์ลีก ฤดูกาล 2020–21

ซีเอเอฟแชมเปียนส์ลีก ฤดูกาล 2020–21 (ชื่ออย่างเป็นทางการว่า 2020–21 Total CAF Champions League สำหรับการเป็นผู้สนับสนุนหลัก) เป็นการจัดแข่งขันครั้งที่ 57 ของการแข่งขันสโมสรฟุตบอลระดับสูงสุดของแอฟริกา จัดโดยสมาพันธ์ฟุตบอลแห่งแอฟริกา (CAF) และเป็นครั้งที่ 25 ของการจัดแข่งขันในชื่อ ซีเอเอฟแชมเปียนส์ลีก ในปัจจุบัน
อัล อาห์ลี สามารถป้องกันตำแหน่งแชมป์ของพวกเขาได้สำเร็จและชนะ ไคเซอร์ ชีฟส์ ด้วยคะแนน 3–0 ในรอบชิงชนะเลิศ ซึ่งจัดขึ้นที่สนามกีฬาโมฮัมเหม็ดที่ 5 ในคาซาบลังกา ประเทศโมร็อกโก โดยคว้าแชมป์เป็นสมัยที่ 10 และเป็นแชมป์สมัยที่สองติดต่อกัน
ในฐานะแชมป์ของซีเอเอฟแชมเปียนส์ลีก ฤดูกาล 2020–21 อัล อาห์ลี ได้เป็นตัวแทนแอฟริกาในการแข่งขันทั้ง ฟุตบอลชิงแชมป์สโมรสรโลก 2021 และ 2025 และได้แข่งขันกั ราชา คาเซเบลอ ผู้ชนะจากซีเอเอฟคอนเฟเดอเรชันคัพ 2020–21 ใน ซีเอเอฟซูเปอร์คัพ 2021–22
รอบแบ่งกลุ่ม.
การจับสลาก.
การจับสลากสำหรับรอบแบ่งกลุ่มจัดขึ้นเมื่อวันที่ 8 มกราคม ค.ศ. 2021 เวลา 12:30 น. GMT (14:30 น. เวลาท้องถิ่น) ที่สำนักงานใหญ่ของ ซีเอเอฟในไคโร ประเทศอียิปต์ ทีมทั้งหมด 16 ทีม ซึ่งเป็นทีมที่ชนะในรอบแรกของรอบคัดเลือก ถูกแบ่งออกเป็น 4 กลุ่ม กลุ่มละ 4 ทีม 
ทีมถูกจัดลำดับตามผลงานในการแข่งขันซีเอเอฟในช่วง 5 ฤดูกาลที่ผ่านมา (คะแนนการจัดอันดับ 5 ปีของซีเอเอฟแสดงในวงเล็บ) โดยแต่ละกลุ่มจะประกอบด้วยทีมจากแต่ละโถ (โถ 1, โถ 2, โถ 3 และโถ 4) และแต่ละทีมถูกจัดให้อยู่ในตำแหน่งในกลุ่มตามโถของตน
ในแต่ละกลุ่ม ทีมจะลงแข่งขันกันทั้งเหย้าและเยือนในรูปแบบรอบพบกันหมด ทีมชนะเลิศและรองชนะเลิศของแต่ละกลุ่มจะผ่านเข้าสู่รอบก่อนรองชนะเลิศของรอบแพ้คัดออก
กลุ่ม A.
<onlyinclude></onlyinclude>
กลุ่ม B.
<onlyinclude></onlyinclude>
กลุ่ม C.
<onlyinclude></onlyinclude>
กลุ่ม D.
<onlyinclude></onlyinclude>
ซีเอเอฟแชมเปียนส์ลีก ฤดูกาล 2021–22

ซีเอเอฟแชมเปียนส์ลีก ฤดูกาล 2021–22 (รู้จักกันในชื่อ 2021–22 TotalEnergies CAF Champions League สำหรับวัตถุประสงค์ด้านการสนับสนุน) เป็นฤดูกาลที่ 58 ของการแข่งขันฟุตบอลสโมสรชั้นสูงสุดของทวีปแอฟริกา ซึ่งจัดโดยซีเอเอฟ และเป็นฤดูกาลที่ 26 ภายใต้ชื่อ ซีเอเอฟแชมเปียนส์ลีก ปัจจุบัน
ไวดัด คาซาบลังกา คว้าแชมป์สมัยที่ 3 โดนการเอาชนะแชมป์เก่า อัล อาห์ลี ด้วยคะแนน 2–0 ในรอบชิงชนะเลิศ ที่สนามกีฬาโมฮัมเหม็ดที่ 5 ในคาซาบลังกา โมร็อกโก ซึ่งเป็นเจ้าภาพจัดการแข่งขันรอบชิงสองปีติดต่อกัน ในฐานะแชมป์ ไวดัดได้รับสิทธิ์เข้าร่วมแข่งขันกับอาร์เอส เบอร์กาเน แชมป์ซีเอเอฟคอนเฟเดอเรชันคัพ 2021–22 ในซีเอเอฟซูเปอร์คัพ 2022
รอบแบ่งกลุ่ม.
การจับสลาก.
การจับสลากรอบแบ่งกลุ่มจัดขึ้นเมื่อวันที่ 28 ธันวาคม ค.ศ. 2021 เวลา 11:30 GMT (13:30 เวลาท้องถิ่น,) ที่สำนักงานใหญ่ของ CAF ใน ไคโร ประเทศอียิปต์ ทีมที่ชนะในรอบที่สองของ รอบที่สอง ของ รอบคัดเลือก จำนวน 16 ทีม ได้รับการจับสลากเข้าสู่ 4 กลุ่ม กลุ่มละ 4 ทีม
ทีมถูกจัดลำดับตามผลงานในการแข่งขันซีเอเอฟในช่วง 5 ฤดูกาลที่ผ่านมา (คะแนนการจัดอันดับ 5 ปีของซีเอเอฟแสดงในวงเล็บ) โดยแต่ละกลุ่มจะประกอบด้วยทีมจากแต่ละโถ (โถ 1, โถ 2, โถ 3 และโถ 4) และแต่ละทีมถูกจัดให้อยู่ในตำแหน่งในกลุ่มตามโถของตน
ฟุตบอลโลก 2026 รอบคัดเลือก โซนเอเชีย – รอบที่ 4

การแข่งขันฟุตบอลโลก 2026 รอบคัดเลือก รอบที่ 4 ของ โซนเอเชีย จะจัดขึ้นในเดือนตุลาคม ค.ศ. 2025
รูปแบบการแข่งขัน.
ทีมอันดับสามและอันดับสี่จากรอบที่สามจะถูกแบ่งออกเป็นสองกลุ่ม กลุ่มละสามทีม โดยแต่ละกลุ่มจะแข่งขันแบบพบกันหมด ณ สนามกลาง ผู้ชนะของแต่ละกลุ่มจะผ่านเข้ารอบสุดท้ายฟุตบอลโลก 2026โดยอัตโนมัติ ส่วนทีมรองชนะเลิศของแต่ละกลุ่มจะผ่านเข้าสู่รอบที่ห้า
ปฏิทินการแข่งขัน.
ตารางการแข่งขันมีแนวโน้มว่าจะเป็นดังนี้:
กลุ่มเอ.
<onlyinclude></onlyinclude>
กลุ่มบี.
<onlyinclude></onlyinclude>
ฟุตบอลโลก 2026 รอบคัดเลือก (เพลย์ออฟระหว่างสมาพันธ์)

การแข่งขัน เพลย์ออฟระหว่างสมาพันธ์ ในการแข่งขันฟุตบอลโลก 2026 รอบคัดเลือก จะตัดสินสองทีมสุดท้ายที่จะผ่านเข้าสู่ฟุตบอลโลก 2026 ซึ่งจะจัดขึ้นที่แคนาดา เม็กซิโก และสหรัฐอเมริกา การแข่งขันเพลย์ออฟนี้จะจัดขึ้นในเดือนมีนาคม ค.ศ. 2026 ณ หนึ่งหรือหลายประเทศเจ้าภาพ
สายการแข่งขัน.
<onlyinclude>
</onlyinclude>
ฟุตบอลโลก 2026 รอบคัดเลือก โซนคอนคาแคฟ – รอบที่ 3

การแข่งขันฟุตบอลโลก 2026 รอบคัดเลือก โซนคอนคาแคฟ – รอบที่ 3 คาดว่าจะจัดขึ้นในช่วงเดือนกันยายน ตุลาคม และพฤศจิกายน ค.ศ. 2025 โดยรอบนี้จะเป็นการตัดสินสามทีมสุดท้ายจากคอนคาเคฟที่จะผ่านเข้าสู่ฟุตบอลโลก 2026โดยอัตโนมัติ รวมถึงตัวแทนอีกสองทีมจากคอนคาเคฟที่จะได้ไปแข่งขันในเพลย์ออฟระหว่างสมาพันธ์
รูปแบบ.
เนื่องจากทีมชาติแคนาดา ทีมชาติเม็กซิโก และทีมชาติสหรัฐอเมริกา ผ่านเข้าสู่รอบสุดท้ายในฐานะเจ้าภาพ พวกเขาจะไม่เข้าร่วมการแข่งขันรอบคัดเลือกครั้งนี้ ทีมจำนวน 12 ทีม ซึ่งประกอบด้วยผู้ชนะกลุ่มและรองชนะเลิศกลุ่มจากฟุตบอลโลก 2026 รอบคัดเลือก โซนคอนคาแคฟ – รอบที่ 2 จะถูกจับสลากแบ่งออกเป็นสามกลุ่ม กลุ่มละ 4 ทีม เพื่อแข่งขันแบบพบกันหมด ระบบเหย้า–เยือน ทีมที่ชนะเลิศแต่ละกลุ่มจะผ่านเข้าสู่ฟุตบอลโลก 2026 และสองทีมรองชนะเลิศที่ดีที่สุดจะได้สิทธิ์ไปแข่งขันในเพลย์ออฟระหว่างสมาพันธ์
การจัดวางทีม.
การจับสลากจะมีขึ้นในเวลา 19:00 น. EDT (UTC–4:00) วันที่ 12 มิถุนายน ค.ศ. 2025 ทีมต่าง ๆ จะถูกจัดวางตามการจัดอันดับโลกของฟีฟ่า ประจำเดือนมิถุนายน ค.ศ. 2025 (แสดงในวงเล็บ) การจับสลากจะเริ่มต้นจากโถที่ 1 โดยทีมแรกที่ถูกจับจะอยู่ในตำแหน่ง A1 ทีมที่สองใน B1 และทีมที่สามใน C1 จากนั้นจึงดำเนินการกับโถที่ 2, 3 และ 4 ตามลำดับ
กำหนดการแข่งขัน.
การแข่งขันจะมีขึ้นในเดือนกันยายน ตุลาคม และพฤศจิกายน ค.ศ. 2025. อย่างไรก็ตาม ขณะนี้ยังไม่มีการประกาศตารางการแข่งขันอย่างเป็นทางการ ณ เดือน#เปลี่ยนทาง .
รอบแบ่งกลุ่ม.
กลุ่มเอ.
<onlyinclude></onlyinclude>
กลุ่มบี.
<onlyinclude></onlyinclude>
กลุ่มซี.
<onlyinclude></onlyinclude>
ซีเอเอฟแชมเปียนส์ลีก ฤดูกาล 2022–23

ซีเอเอฟแชมเปียนส์ลีก ฤดูกาล 2022–23  ; ชื่ออย่างเป็นทางการว่า 2022–23 TotalEnergies CAF Champions League สำหรับการเป็นผู้สนับสนุนหลัก) เป็นฤดูกาลที่ 59 ของการแข่งขันฟุตบอลสโมสรชั้นสุงสุดในทวีปแอฟริกาที่จัดโดยซีเอเอฟ และเป็นฤดูกาลที่ 27 ภายใต้ชื่อ ซีเอเอฟแชมเปียนส์ลีก ในปัจจุบัน
การแข่งขันครั้งนี้แตกต่างจากสามฤดูกาลก่อนหน้านี้ โดยรอบชิงชนะเลิศของฤดูกาลนี้แข่งขันในรูปแบบสองขา ตามการตัดสินใจของซีเอเอฟ ในการประชุมคณะกรรมการบริหารเมื่อวันที่ 3 กรกฎาคม ที่เมืองราบัต ซึ่งเกิดจากการร้องเรียนจาก อัล อาห์ลี ถึง ซีเอเอฟ เกี่ยวกับการเลือกสนามกีฬาโมฮัมเหม็ดที่ 5 ในกาซาบล็องกา เป็นสนามสำหรับรอบชิงชนะเลิศ 2022: แม้ว่าจะมีความตั้งใจให้รอบชิงชนะเลิศเล่นในสนามกลางแต่การแข่งขันในปี ค.ศ. 2022 กลับจบลงที่สนามซึ่งเป็นสนามเหย้าของคู่แข่ง วายแดด เอซี
ผู้ชนะ อัล อาห์ลี ได้สิทธิ์โดยอัตโนมัติในการเข้าร่วมแข่งขันซีเอเอฟแชมเปียนส์ลีก 2023–24 และได้รับสิทธิ์ในการแข่งขันในซีเอเอฟซูเปอร์คัพ 2023 โดยพบกับผู้ชนะจากซีเอเอฟคอนเฟเดอเรชันคัพ 2022–23 และได้เข้าเข้าร่วมฟุตบอลชิงแชมป์สโมสรโลก 2023 ในซาอุดีอาระเบียอีด้วย
วายแดด เอซีเป็นแชมป์เก่า แต่พวกเขาแพ้ในรอบชิงชนะเลิศต่ออัล อาห์ลี
การจับสลาก.
การจับสลากรอบแบ่งกลุ่มจัดขึ้นเมื่อวันที่ 12 ธันวาคม ค.ศ. 2022 เวลา 12:00 GMT (14:00 เวลาท้องถิ่น,) ณ สำนักงานใหญ่ สมาพันธ์ฟุตบอลแอฟริกา (CAF) ใน กรุงไคโร ประเทศอียิปต์ ทีมผู้ชนะ 16 ทีมจากรอบสองของรอบคัดเลือก ถูกจัดเข้าสู่กลุ่มละ 4 ทีมรวมทั้งหมด 4 กลุ่ม
ทีมต่าง ๆ ถูกจัดลำดับตามผลงานในการแข่งขันของซีเอเอฟตลอด 5 ฤดูกาลที่ผ่านมา (คะแนน อันดับ 5 ปีของซีเอเอฟ แสดงถัดจากชื่อทีมแต่ละทีม) แต่ละกลุ่มประกอบด้วยทีมจาก โถ 1, โถ 2, โถ 3 และ โถ 4 อย่างละหนึ่งทีม โดยทีมแต่ละทีมจะถูกจัดในตำแหน่งกลุ่มตามหม้อของตนเอง
จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดน่าน มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดน่านทั้งจังหวัด
ซีเอเอฟแชมเปียนส์ลีก ฤดูกาล 2023–24

การแข่งขันซีเอเอฟแชมเปียนส์ลีก ฤดูกาล 2023–24 ; ชื่ออย่างเป็นทางการว่า 2023–24 TotalEnergies CAF Champions League สำหรับการเป็นผู้สนับสนุนหลัก) เป็นการแข่งขันครั้งที่ 60 ของฟุตบอลสโมสรชั้นนำของทวีปแอฟริกา ที่จัดโดยสมาพันธ์ฟุตบอลแห่งแอฟริกา (CAF) และเป็นครั้งที่ 28 ภายใต้ชื่อ ซีเอเอฟแชมเปียนส์ลีก ในปัจจุบัน
ทีมที่ชนะเลิศจะได้สิทธิ์เข้าร่วมซีเอเอฟแชมเปียนส์ลีก 2024–25 โดยอัตโนมัติ และมีสิทธิ์แข่งขันกับผู้ชนะของซีเอเอฟคอนเฟเดอเรชันคัพ 2023–24 ในการแข่งขันซีเอเอฟซูเปอร์คัพ 2024 นอกจากนี้ ทีมที่ชนะเลิศยังได้รับสิทธิ์เข้าร่วมฟุตบอลอินเตอร์คอนติเนนตัลคัพ 2024 และ ฟุตบอลชิงแชมป์สโมสรโลก 2025 ที่สหรัฐอเมริกา
การจับสลาก.
<section begin=Draw />
การจับสลากรอบแบ่งกลุ่มจัดขึ้นเมื่อวันที่ 6 ตุลาคม ค.ศ. 2023 เวลา 13:00 น. GMT (15:00 น. เวลาท้องถิ่น,) ณ โยฮันเนสเบิร์ก แอฟริกาใต้ ทีมผู้ชนะ 16 ทีมจากรอบสองของรอบคัดเลือก ถูกจัดเข้าสู่กลุ่มละ 4 ทีมรวม 4 กลุ่ม
ทีมต่าง ๆ ถูกจัดลำดับตามผลงานในรายการแข่งขันของสมาพันธ์ฟุตบอลแอฟริกา (CAF) ตลอด 5 ฤดูกาลที่ผ่านมา (คะแนน อันดับ 5 ปีของ CAF แสดงอยู่ถัดจากชื่อทีมแต่ละทีม) โดยในแต่ละกลุ่มจะประกอบด้วยทีมจาก โถ 1, โถ 2, โถ 3 และ โถ 4 อย่างละหนึ่งทีม และทีมแต่ละทีมจะถูกจัดในตำแหน่งกลุ่มตามหม้อของตนเอง
<section end="Draw" />
ปีแยร์ กัสลี

ปีแยร์ ฌ็อง-ฌัก กัสลี (เกิด 7 กุมภาพันธ์ ค.ศ. 1996) เป็นนักแข่งรถชาวฝรั่งเศส ปัจจุบันแข่งรถในการแข่งขันฟอร์มูลาวันให้แก่อาลปีน กัสลีเป็นผู้ชนะการแข่งขัน กับอัลฟาทอรี
กัสลีเกิดและเติบโตที่แคว้นนอร์ม็องดี เขาเริ่มแข่งรถคาร์ตตั้งแต่อายุ 10 ขวบ จนเลื่อนขึ้นสู่การแข่งขันฟอร์มูลาระดับรองใน ค.ศ. 2011 กัสลีได้อันดับสามในการแข่งขันเฟรนช์ เอฟโฟร์แชมเปียนชิปในปีเดียวกันให้แก่ เขาชนะการแข่งขันชิงแชมป์แรกที่ฟอร์มูลาเรอโนยูโรคัป ฤดูกาล กับ กัสลีเลื่อนขึ้นสู่การแข่งขันจีพีทูซีรีส์และเป็นแชมป์ฤดูกาล กับเปรมา หลังจากแข่งกันชิงตำแหน่งอย่างสูสีกับ อันโตนีโอ โจวีนัซซี เขาย้ายไปแข่งซูเปอร์ฟอร์มูลาของ และได้อันดับรองชนะเลิศกับมูเก็น โดยเป็นรองเพียง ฮิโรอากิ อิชิอูระ
เนื่องด้วยการเป็นสมาชิกเรดบูลจูเนียร์ทีมตั้งแต่ ค.ศ. 2014 กัสลีเข้าร่วมการแข่งขันฟอร์มูลาวันรายการแรกกับโตโรรอสโซที่ โดยมาแทนที่ ดานีอิล เควียต ในการแข่งขันที่เหลือในฤดูกาล เขาแข่งให้กับทีมอย่างเต็มตัวในฤดูกาล ก่อนที่จะได้เลื่อนขึ้นสู่ทีมหลักคือเรดบูลเรซซิงในฤดูกาล กัสลีถูกลดตำแหน่งกลับไปอยู่กับโตโรรอสโซดังเดิมหลัง และถูกแทนที่ด้วย อเล็กซานเดอร์ อัลบอน อย่างไรก็ตามเขาก็ได้โพเดียมแรกที่ในปีเดียวกันกับโตโรรอสโซ สำหรับฤดูกาล กัสลีชนะการแข่งขันกรังด์ปรีซ์แรกที่ ขณะแข่งให้กับทีมที่ปรับภาพลักษณ์ใหม่เป็นอัลฟาทอรี เขายังได้โพเดียมที่สามที่ในฤดูกาล กัสลีย้ายมาอาลปีนในฤดูกาล และได้โพเดียมแรกของเขาให้แก่ทีมที่ ก่อนที่เขาจะทำได้อีกครั้งในการแข่งขันภายใต้สภาพอากาศชื้นที่ในฤดูกาล 
จากสถิติ ณ กัสลีมีผลงานชนะเลิศในการแข่งขันครั้ง ทำรอบได้เร็วที่สุดครั้ง และมีอันดับบนโพเดียมครั้งในการแข่งขันฟอร์มูลาวัน กัสลีเซ็นสัญญาอยู่กับอาลปีนอย่างน้อยจนจบฤดูกาล 2026
แกงกะหรี่แห้ง

แกงกะหรี่แห้ง (; โรมาจิ: "doraikarē"; dry curry) เป็นชื่อเรียกอาหารบางชนิดที่ทำจากข้าวสวยกับแกงกะหรี่ โดยมีปริมาณน้ำน้อย
ภาพรวม.
เป็นรูปแบบหนึ่งของแกงที่มีพื้นฐานมาจากอาหารอินเดีย เป็นที่นิยมในสหราชอาณาจักรและญี่ปุ่น ในร้านอาหารอินเดียบางแห่งในญี่ปุ่น อาหารเคี่ยวที่ใช้เครื่องเทศที่ไม่ฉ่ำจนเกินไปบางครั้งก็เรียกว่าแกงกะหรี่แห้ง
อาหารที่ถูกเรียกว่า "แกงกะหรี่แห้ง" มีดังต่อไปนี้
ประวัติศาสตร์.
แกงกะหรี่เนื้อบด.
ว่ากันว่าผู้ที่คิดค้นแกงกะหรี่เนื้อบดเป็นพ่อครัวชาวญี่ปุ่นที่ทำหน้าที่เป็นพ่อครัวบนเรือมิชิมะมารุที่เดินทางข้ามทวีปไปยุโรป มีบันทึกว่าเมนูอาหารค่ำของมิชิมะมารุในวันที่ 9 เมษายน 1911 มีคำว่า "กุ้งล็อบสเตอร์และแกงกะหรี่แห้ง" (Lobster & Dried Curries) 
โดยเมนูนี้ถูกคิดขึ้นสำหรับผู้โดยสารที่ลำบากจากการสูญเสียความอยากอาหารหลังจากการเดินทางอันยาวนานบนเรือ
จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดน่าน พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดน่านทั้งจังหวัด
กีมา

กีมา (;) เป็นหนึ่งในอาหารประเภทแกงกะหรี่ของอินเดียและปากีสถาน ทำจากเนื้อบด
แกงกีมาในอินเดียและปากีสถาน.
คำว่า "กีมา" ในภาษาฮินดูสตานี หมายถึง "เนื้อสับ" ในอนุทวีปอินเดียอันกว้างใหญ่มีส่วนผสมและวิธีการปรุงหลายประเภทขึ้นอยู่กับภูมิภาคและ ศาสนา
ในอินเดียและปากีสถาน เนื่องจากข้อห้ามทางศาสนา แกงกีมาส่วนใหญ่จึงทำจากเนื้อแกะ, เนื้อแพะ หรือ เนื้อไก่ ในขณะที่แกงกีมาที่ทำจาก เนื้อวัว หรือ เนื้อหมู นั้นมีน้อยมาก ชาวฮินดูซึ่งเป็นประชากรส่วนใหญ่ในอินเดียอาจรับประทานเนื้อหมูได้ แต่พวกเขาจะไม่ใช้เนื้อวัว เนื่องจากถือเป็นสัตว์ศักดิ์สิทธิ์ ในขณะที่ชาวมุสลิม ซึ่งคิดเป็นประมาณ 10% ของประชากรในอินเดีย แต่เป็นประชากรส่วนใหญ่ในปากีสถานอาจกิน เนื้อวัว แต่ไม่กินเนื้อหมู เนื่องจากถือเป็นเนื้อสัตว์ที่ไม่สะอาด ส่งผลให้คนส่วนใหญ่ของทั้งสองประเทศ (ประมาณ 1.7 พันล้านคน) ไม่สามารถรับประทานแกงกีมาซึ่งทำจากเนื้อวัวหรือเนื้อหมูได้
แกงกีมาในญี่ปุ่น.
แกงกะหรี่แห้ง ที่ทำจากเนื้อบดได้รับการพัฒนาขึ้นมาอย่างมีเอกลักษณ์ในญี่ปุ่น และด้วยความที่เป็นแกงที่ทำจากเนื้อบด จึงกล่าวได้ว่าเป็นแกงกีมาประเภทหนึ่ง
ในยุคแรกเริ่มแกงกีมาที่ใช้เนื้อไก่ได้รับความนิยมเนื่องจากเนื้อแกะและเนื้อแพะหาได้ยาก โดยว่ากันว่าร้าน AJANTA ซึ่งเป็นร้านอาหารอินเดียในญี่ปุ่นที่ก่อตั้งใน ปี 1954 เป็นร้านแรกที่ให้บริการแกงกีมาที่ใช้เนื้อไก่ในญี่ปุ่น ในเวลานั้นเนื้อแกะหาได้ยากในญี่ปุ่น เนื้อไก่จึงได้ถูกนำมาใช้แทน
ซากีร์ ฮุสเซน (นักดนตรี)

ซากีร์ ฮุสเซน อัลลารขา กุเรชี (อักษรโรมัน: Zakir Hussain Allarakha Qureshi) (9 มีนาคม ค.ศ. 1951 – 15 ธันวาคม ค.ศ. 2024) เป็นนักดนตรี นักแต่งเพลงและโปรดิวเซอร์และนักแสดงชาวอินเดีย เขาเป็นบุตรชายคนโตของนักเล่นตะบลา อัลลา รขา และได้รับรางวัลแกรมมีสี่รางวัล 
ซากีร์ ฮุสเซนได้รับรางวัล National Heritage Fellowship จากองค์การกองทุนเพื่อศิลปะแห่งชาติสหรัฐอเมริกา ซึ่งเป็นรางวัลสูงสุดที่มอบให้กับศิลปินและนักดนตรีแนวดั้งเดิม นอกจากนี้ เขายังได้รับรางวัล Sangeet Natak Akademi Award จากรัฐบาลอินเดียในปี 1990, Sangeet Natak Akademi Fellowship และ Ratna Sadsya ในปี ค.ศ. 2018 อีกด้วย
ในปี ค.ศ. 1999 ซากีร์ ฮุสเซนได้รับการเสนอชื่อเข้าชิงรางวัลแกรมมี่ถึงเจ็ดครั้ง โดยได้รับรางวัลสี่ครั้ง รวมถึงสามครั้งในปี ค.ศ. 2024 
ชีวิตส่วนตัว.
ซากีร์ ฮุสเซน เสียชีวิตเนื่องจากภาวะพังผืดในปอดที่เมืองซานฟรานซิสโก รัฐแคลิฟอร์เนีย สหรัฐ ในวันที่ 15 ธันวาคม ค.ศ. 2024 สิริอายุรวม 73 ปี 
แหล่งอ้างอิง.
<templatestyles src="Reflist/styles.css" />
ราเม็งสึงารุ

ราเม็งสึงารุ (; โรมาจิ: "Tsugaru rāmen") บางทีก็ยังเรียกว่า โซบะสึงารุ (津軽そば) หรือ ราเม็งนิโบชิ (煮干ラーメン) เป็นราเม็งประเภทหนึ่งที่ทำจากน้ำดาชิอาหารทะเลพบได้ที่ร้านราเม็งในภูมิภาคสึงารุของจังหวัดอาโอโมริ
ประวัติศาสตร์.
ว่ากันว่าต้นกำเนิดของราเมงในญี่ปุ่นมีมาตั้งแต่สมัยเมจิตอนปลาย และราเมงของจังหวัดอาโอโมริก็มีประวัติศาสตร์อันยาวนานเช่นกัน
กล่าวกันว่าราเม็ง (ใช้ชื่อว่า "ชินะโซบะ") ที่ร้านโซบะอิริชิเมะ (蕎麦屋入〆) ซึ่งก่อตั้งในปี 1909 ในเมืองอาโอโมริ เป็นเมนูยอดนิยมในช่วงประมาณปี 1930 นอกจากนี้ยังมีความเป็นไปได้ที่จะมีมานานแล้ว ภาพถ่ายเก่า ๆ ที่ถูกเก็บไว้โดยฮิโรยุกิ คากิซากิ เจ้าของรุ่นที่ห้าของร้านโซบะคากิซากิ (蕎麦屋柿崎) ซึ่งก่อตั้งในปี 1897 ยืนยันว่าร้านอาหารแห่งนี้เปิดให้บริการราเม็งตั้งแต่ช่วงต้นปี 1945
สัมภาระอันตราย

สัมภาระอันตราย  เป็นภาพยนตร์อเมริกันแนวโลดโผน ระทึกขวัญ ปี ค.ศ. 2024 กำกับโดย Jaume Collet-Serra และเขียนบทโดยทีเจ ฟิกซ์แมน นำแสดงโดยทารอน อีเกอร์ตัน, โซเฟีย คาร์สัน, Danielle Deadwyler และเจสัน เบตแมน เนื้อเรื่องเกี่ยวกับเจ้าหน้าที่ TSA หนุ่มที่ถูกแบล็กเมล์เพื่อให้ปล่อยให้สารพิษทำลายระบบประสาทขึ้นเครื่องบินในคืนคริสต์มาสอีฟ
"สัมภาระอันตราย" ฉายในเน็ตฟลิกซ์เมื่อวันที่ 13 ธันวาคม ค.ศ. 2024 ภาพยนตร์เรื่องนี้ได้รับคำวิจารณ์เชิงบวกจากนักวิจารณ์
การผลิต.
ในเดือนมิถุนายน ค.ศ. 2021 Amblin Partners ได้ลงนามในข้อตกลงกับเน็ตฟลิกซ์ในการผลิตภาพยนตร์หลายเรื่องต่อปีสำหรับบริการสตรีมมิ่ง เดิมที "สัมภาระอันตราย" วางแผนเป็นภาพยนตร์เรื่องแรกจากข้อตกลงนี้ โดยร่างบทภาพยนตร์ฉบับแรกเขียนโดยทีเจ ฟิกซ์แมน อดีตนักเขียนของ Insomniac Games ส่วนไมเคิล กรีนเขียนร่างอีกฉบับหนึ่ง ในที่สุดมีเพียงฟิกซ์แมนเท่านั้นที่ได้รับเครดิตในการเขียนบทภาพยนตร์ ส่วนกรีนได้รับเครดิตเป็น "เนื้อหาเพิ่มเติม" นอกจอ
ในเดือนกรกฎาคม ค.ศ. 2022 มีการประกาศว่าทารอน อีเกอร์ตันจะได้รับบทนำเป็นอีธาน โคเป็ค ในเดือนสิงหาคม ค.ศ. 2022 เจสัน เบตแมนร่วมแสดงในภาพยนตร์ร่วมกับเอเกอร์ตันในบทนักเดินทางลึกลับ โซเฟีย คาร์สันและดาเนียล เดดไวเลอร์เข้าร่วมทีมนักแสดงในเดือนกันยายน ค.ศ. 2022 ธีโอ รอสซีเข้าร่วมทีมนักแสดงในเดือนตุลาคม ค.ศ. 2022 ดีน นอร์ริส, โลแกน มาร์แชลล์-กรีนและซินควา วอลล์สเป็น 8 นักแสดงใหม่ที่จะมาร่วมแสดงในภาพยนตร์ในช่วงปลายเดือนนั้น
โดยมีงบประมาณประมาณ 47 ล้านเหรียญสหรัฐ การถ่ายภาพหลักเกิดขึ้นในนิวออร์ลีนส์ รัฐลุยเซียนา ตั้งแต่เดือนกันยายน ค.ศ. 2022 ถึงมกราคม ค.ศ. 2023
ฉาย.
"สัมภาระอันตราย" ฉายทางเน็ตฟลิกซ์เมื่อวันที่ 13 ธันวาคม ค.ศ. 2024
สโมสรฟุตบอลอัลอัยน์

สโมสรฟุตบอลอัลอัยน์ (ทับศัพท์: นาดีอัลอัยน์) เป็นสโมสรฟุตบอลอาชีพ ตั้งอยู่ในเมืองอัลอัยน์ รัฐอาบูดาบี สหรัฐอาหรับเอมิเรตส์ สโมสรนี้เป็นหนึ่งในหลายแผนกกีฬาของสโมสรกีฬาและวัฒนธรรมอัลไอน์ 
สโมสรอัลอัยน์ก่อตั้งขึ้นในปี ค.ศ. 1968 โดยผู้เล่นจากเมืองอัลอัยน์ กลุ่มนักเรียนแลกเปลี่ยนจากบาห์เรน และชุมชนชาวซูดานที่ทำงานในสหรัฐอาหรับเอมิเรตส์ ทีมนี้ได้รับความนิยมและการยอมรับในประเทศอย่างรวดเร็ว โดยเป็นทีมที่คว้าถ้วยรางวัลมากที่สุดในประเทศ (รวม 38 รายการ)
อัลอัยน์ได้รับการยกย่องว่าเป็นสโมสรฟุตบอลที่ประสบความสำเร็จมากที่สุดในยูเออี โดยคว้าแชมป์ยูเออีโปรลีก 14 สมัย ถ้วยประธานาธิบดี 7 สมัย ซูเปอร์คัพ 5 สมัย เฟเดอเรชันคัพ 3 สมัย ลีกคัพ 2 สมัย แชมป์อาบูดาบีแชมเปียนชิป 2 สมัย และแชมป์เอเอฟซีแชมเปียนส์ลีก 2 สมัย โดยเป็นสโมสรเดียวจากยูเออีที่คว้าแชมป์เอเอฟซีแชมเปียนส์ลีกได้จนถึงปัจจุบัน
วัดส้มป่อยน้อย (อำเภออุทุมพรพิสัย)

วัดส้มป่อยน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสำโรง อำเภออุทุมพรพิสัย จังหวัดศรีสะเกษ 
จากคำบอกเล่าของพระครูสุนทรสุทธิธรรม เจ้าอาวาสวัดส้มป่อยน้อยและเจ้าคณะตำบลสำโรง ระบุว่า วัดส้มป่อยน้อย สร้างขึ้นมาตั้งแต่ พ.ศ. 2397 โดยมีสิมเก่าที่น่าจะสร้างขึ้นมาพร้อมๆกับการตั้งวัดส้มป่อยน้อย วัดได้รับพระราชทานวิสุงคามสีมาเมื่อวันที่ 7 มีนาคม พ.ศ. 2544
สิมโบราณมีขนาดเล็ก กว้างประมาณ 3 เมตร ลึก 4 เมตร เป็นสิมแบบโปร่งหรือสิมโถง ไม่มีฝาผนังทั้ง 2 ด้าน มีทางขึ้นด้านหน้าเป็นช่องตรงกลางกว้างประมาณ 90 เซนติเมตร ผนังด้านหลังก่อฐานชุกชี ประดิษฐานพระพุทธรูปปางมารวิชัยขัดสมาธิเพชร โครงสร้างของสิมทำด้วยไม้ มีเสาไม้กลม 6 ต้น โครงสร้างหลังคาส่วนบนเป็นไม้ หลังคาจั่วมีปีกยื่น ตรงหน้าจั่ว ทำเป็นลายไม้พระอาทิตย์โผล่ขึ้นมาส่องแสง หลังคามุงด้วยสังกะสี
จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดน่าน พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดน่านทั้งจังหวัด
ชเว บย็อง-ฮย็อก (นายพล)

ชเว บย็อง-ฮย็อก (เกาหลี: ; เกิดวันที่ 1 มกราคม ค.ศ. 1963) เป็นอดีต พลโท ของ กองทัพบกสาธารณรัฐเกาหลี ประธานาธิบดี ยุน ซ็อก-ย็อล ได้ประกาศเจตนารมณ์ที่จะเสนอชื่อชเวดำรงตำแหน่ง รัฐมนตรีว่าการกระทรวงกลาโหม ภายหลังการลาออกของผู้ดำรงตำแหน่งคนก่อนหน้า คิม ยง-ฮย็อน และการที่คิมประกาศใช้ กฎอัยการศึก ในเดือนธันวาคม ค.ศ. 2024
อาชีพ.
ชเวเคยดำรงตำแหน่งเอกอัครราชทูตเกาหลีประจำซาอุดีอาระเบีย ก่อนที่จะได้รับแต่งตั้งเป็นรัฐมนตรีว่าการกระทรวงกลาโหม นอกจากนี้ เขายังเคยดำรงตำแหน่งนายพลระดับสี่ดาวของกองทัพบกอีกด้วย
วัดภูพลานสูง

วัดภูพลานสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาจะหลวย อำเภอนาจะหลวย จังหวัดอุบลราชธานี อยู่บนยอดเขาพลานสูง เทือกเขาภูจอง มีพระอาจารย์ภรังสี ฉนทโร เป็นเจ้าอาวาส
วัดภูพลานสูงตั้งขึ้นเมื่อวันที่ 1 พฤษภาคม พ.ศ. 2550 พระผู้ที่เริ่มสร้างวัด คือ พระครูวิบูลธรรมธาดา (กาว ธมฺมทินฺโน) ท่านได้บุกเบิกและสร้างเสนาสนะต่าง ๆ ที่จำเป็นใน พ.ศ. 2518 จนเมื่อ พ.ศ.2542 ชาวบ้านได้กราบอาราธนาให้หลวงพ่อภรังสี ซึ่งประจำอยู่ที่วัดป่าบ้านคำบอนขึ้นมาดูแลวัดภูพลานสูงเพื่อนำพาสาธุชนบูรณปฏิสังขรณ์วัดสืบต่อไป หลวงพ่อท่านจึงส่งพระลูกศิษย์มา ระหว่าง พ.ศ. 2543–2545 หลวงพ่อภรังสีได้ขึ้นมาดูแลและทำการพัฒนาปรับปรุงวัด
วัดรอยพระพุทธบาทเบื้องขวา รอยพระพุทธหัตถ์ มีเสนาสนะที่สำคัญ ได้แก่ ศาลาวิบูลธรรมธาดานุสรณ์ มหามณฑปครอบรอยพระพุทธบาทและหน้าผาประวัติศาสตร์จารึกเรื่องราวต่าง ๆ ในคัมภีร์โบราณ
ตำบลตะกาง

ตะกาง เป็นตำบลในอำเภอเมืองตราด จังหวัดตราด โดยมีองค์กรปกครองส่วนท้องถิ่นภายในพื้นที่เป็นเทศบาลตำบลตะกาง พื้นที่เดิมอยู่ในเขตการปกครองของตำบลชำราก
ที่ตั้งและอาณาเขต.
ตำบลตะกาง มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตำบลตะกางในอดีต หมู่ 2 เป็นพื้นที่หนองน้ำมีจระเข้ชุกชุม ชาวบ้านมักเรียกว่า "ตะเข้" และกลัวว่าตะเข้จะมาทำอันตราย จึงได้ทำเครื่องมือชนิดหนึ่งที่ทำมาจากไม้ไผ่ผูกติดกับเชือก แล้วผูกติดไว้กับตัวเบ็ด และนำเป็ดมาเกี่ยวเบ็ดลงแพเพื่อนำมาล่อให้ตะเข้มากินเหยื่อ โดยเรียกเครื่องมือนี้ว่า "ตะกาง"
ปี พ.ศ. 2490 ขุนสนิทประชาราษฎร์ ผู้ว่าราชการจังหวัดตราด ได้แยกพื้นที่หมู่ 6 บ้านท่าเลื่อน และหมู่ 7,8 บ้านตะกาง ของตำบลชำราก รวม 3 หมู่บ้าน มาตั้งเป็น ตำบลตะกาง 
การแบ่งเขตการปกครอง.
การปกครองส่วนภูมิภาค.
ตำบลตะกางแบ่งพื้นที่การปกครองออกเป็น 6 หมู่บ้าน ได้แก่<templatestyles src="Div col/styles.css"/>
การปกครองส่วนท้องถิ่น.
ตำบลตะกางเดิมมีฐานะเป็นสภาตำบลตะกาง ในปี พ.ศ. 2517 ต่อมาปี พ.ศ. 2541 สภาตำบลตะกางมี 5 หมู่บ้าน พื้นที่ 79.54 ตารางกิโลเมตร ประชากร 2,427 คน และ 739 ครัวเรือน ปี พ.ศ. 2542 กระทรวงมหาดไทยจึงพิจารณาให้สภาตำบลตะกางอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลตะกาง
ปี พ.ศ. 2549 เขตองค์การบริหารส่วนตำบลตะกางมี 5 หมู่บ้าน พื้นที่ 79.54 ตารางกิโลเมตร ประชากร 2,472 คน และ 1,027 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมาตั้งแต่ 6.57 ล้านบาท รายจ่ายประจำ 3.39 ล้านบาท คิดเป็นร้อยละ 66 : 34 เมื่อหักรายจ่ายประจำแล้วมีเงินเหลือประมาณ 4.36 ล้านบาท จึงเห็นได้ว่ามีรายได้เพียงพอที่จะใช้ในการพัฒนาและดำเนินกิจการให้บริการสาธารณะให้แก่ประชาชนในท้องถิ่น และพอควรแก่การปฏิบัติหน้าที่ของเทศบาลตำบลที่ต้องทำตามที่กฎหมายกำหนด สมาชิกสภาองค์การบริหารส่วนตำบลตะกางจะครบวาระในวันที่ 28 กุมภาพันธ์ พ.ศ. 2551 และประสงค์จะจัดตั้งเป็นเทศบาลตำบลตะกาง ตั้งแต่วันที่ 28 กุมภาพันธ์ พ.ศ. 2551 เป็นต้นไป
จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดน่าน พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดน่านทั้งจังหวัด
จังหวัดน่านในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดน่าน พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดน่านทั้งจังหวัด
เขาหลวง

เขาหลวงอาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ซิลลิโททาร์ทัน

ซิลลิโททาร์ทัน  เป็นแบบลวดลายตารางหมากรุก มักเป็นสีขาว-ดำหรือขาว-น้ำเงิน เดิมลวดลายนี้มีความเกี่ยวข้องกับ#เปลี่ยนทาง ต่อมามีการใช้ลวดลายนี้อย่างแพร่หลายในกรมตำรวจทั่วทั้งสหราชอาณาจักรและต่างประเทศ โดยเฉพาะในออสเตรเลียและนิวซีแลนด์ #เปลี่ยนทาง และ#เปลี่ยนทาง ในสหรัฐอเมริกา รวมทั้งมีการใช้ลายดังกล่าวบ้างในหน่วยงาน#เปลี่ยนทาง ในสเปนและแคนาดาบางแห่ง โดยในแคนาดาลายนี้สงวนไว้เฉพาะ#เปลี่ยนทาง เท่านั้น
ลายซิลลิโทอาจปรับสีหรือจำนวนแถวตามบริบทของท้องถิ่น แต่ลายดังกล่าวมีหน้าที่บ่งบอกความเป็นผู้ให้#เปลี่ยนทาง ต่อสาธารณชนเมื่อลายนี้อยู่แบบเครื่องแบบหรือยานพาหนะ
ประวัติ.
แบบลวดลายนี้เดิมทีใช้เป็นสัญลักษณ์ของ#เปลี่ยนทาง ปรากฏบนตราอาร์มของครอบครัวหลาย ๆ ตรา ลวดลายคาดว่ามีจุดเริ่มต้นจากการที่ทหารที่ราบสูงแห่ง#เปลี่ยนทาง ถักติดแถบผ้าสีขาวเข้ากับหมวกสีดำ หลังจากนั้น มีการใช้แบบลวดลายนี้ในกองกำลังอาสาสมัครสกอตแลนด์ในทศวรรษ 1860 และ#เปลี่ยนทาง ในช่วงต้นทศวรรษ 1900
ใน ค.ศ. 1932 เซอร์ #เปลี่ยนทาง #เปลี่ยนทาง แห่ง#เปลี่ยนทาง นำลายดังกล่าวมาใช้ในงานตำรวจเป็นครั้งแรก โดยใช้เป็นลายผ้าพันหมวก เพื่อให้จำแนกตำรวจออกจากเจ้าหน้าที่อื่นของรัฐที่สวมหมวกแบบคล้ายกัน เดิมใช้เป็นผ้าสีขาว แล้วเพิ่มสีดำเข้าไปเนื่องจากแถบผ้าแบบเดิมสกปรกเร็ว 
เดิมทีมีการใช้ลวดลายดังกล่าวในสกอตแลนด์เท่านั้น จากนั้นใน ค.ศ. 1961 ตำรวจรัฐเซาท์ออสเตรเลียได้นำลายดังกล่าวมาใช้ จนในช่วงทศวรรษ 1970 มีการใช้ลายดังกล่าวในรัฐอื่นของออสเตรเลียและในพื้นที่อื่นของสหราชอาณาจักร
การใช้งานในแต่ละประเทศ.
สหราชอาณาจักร.
นับแต่การนำมาใช้โดยเซอร์ #เปลี่ยนทาง ใน ค.ศ. 1932 ลายดังกล่าวมีการใช้ภายในสกอตแลนด์เท่านั้น จนถึง ค.ศ. 1961 ที่มีการนำมาใช้ในเซาท์ออสเตรเลีย นับแต่ ค.ศ. 1972 เริ่มมีการใช้ลายสกอตแบบสีขาว-ดำอย่างแพร่หลายในอังกฤษและเวลส์จนใช้ในหน่วยงานตำรวจทุกหน่วยในบริเตนใหญ่ โดยใช้ลายดังกล่าวบนหมวกทรงหม้อตาล หมวกแก๊ป และหมวกขี่ม้า รวมทั้งหมวกโบว์เลอร์และคราแวตของเจ้าหน้าที่สตรี
เจ้าหน้าที่ส่วนมากใช้ผ้าลายตารางหมากรุกสีขาว-ดำ ยกเว้นตำรวจนครลอนดอนที่ใช้ลายตารางหมากรุกสีขาว-แดง รวมทั้งมีการใช้โดย#เปลี่ยนทาง และ#เปลี่ยนทาง (ตำแหน่งทางประวัติศาสตร์ ไม่ได้เป็นตำรวจที่ปฏิบัติหน้าที่) ซึ่งทั้งสองอยู่ภายใต้การกำกับขององค์กรบริหารนครลอนดอน ส่วน#เปลี่ยนทาง ซึ่งดำเนินการโดยหน่วยงานท้องถิ่นเดิมใช้ลายตารางหมากรุกสีขาว-แดงเพื่อให้สอดคล้องกับสีประจำสภาท้องถิ่น แล้วเปลี่ยนไปใช้ลายมาตรฐาน
ขุนวังประจำอาสนวิหารที่ได้รับการรับรองซึ่งทำงานในอาสนวิหารแองกลิคันใช้ผ้าพันหมวกลายตารางหมากรุกสีขาว-น้ำเงินรอแยลบลูเพื่อจำแนกตนให้ต่างไปจากตำรวจมหาดไทย
หลิว ฮุย

หลิว ฮุย (ราว คริสต์ศตวรรษที่ 3) เป็นนักคณิตศาสตร์ชาวจีนผู้เขียนตำรา"จิ่วจางซฺว่านชู่" (九章算術; "เลขคณิตเก้าบท") ในปี ค.ศ. 263 หลิว ฮุยเป็นผู้สืบเชื้อสายของจือเซียงโหว (菑鄉侯) แห่งราชวงศ์ฮั่นตะวันออกและอาศัยในรัฐวุยก๊กในยุคสามก๊ก (ค.ศ. 220–280) ของจีน 
ผลงานสำคัญของหลิว ฮุยที่บันทึกไว้ในตำรา"จิ่วจางซฺว่านชู่" ได้แก่ การพิสูจน์ทฤษฎีบทพีทาโกรัส, ทฤษฎีบทของเรขาคณิตทรงตัน, การพัฒนาวิธีประมาณค่าพาย (π) ของอาร์คิมิดีส และวิธีการเป็นระบบของการแก้สมการเชิงเส้นที่มีตัวแปรที่ไม่ทราบค่าหลายตัว ในอีกงานเขียนหนึ่งชื่อว่า"ไหเต่าซฺว่านจิง" (海島算經; "คู่มือคณิตศาสตร์สำหรับเกาะกลางทะเล") หลิว ฮุยได้เขียนเกี่ยวกับปัญหาทางเรขาคณิตและการประยุกต์ใช้ในการสำรวจ หลิว ฮุยอาจเดินทางมาเยือนนครลกเอี๋ยง (洛陽 "ลั่วหยาง") ที่ซึ่งหลิว ฮุยได้วัดเงาของดวงอาทิตย์
ขั้นตอนวิธีประมาณค่าพายของหลิว ฮุย

ขั้นตอนวิธีประมาณค่าพาย (π) ของหลิว ฮุย หรือ ขั้นตอนวิธีการแบ่งวงกลม  คิดค้นโดยหลิว ฮุย (劉徽; ราว คริสต์ศตวรรษที่ 3) นักคณิตศาสตร์ของรัฐวุยก๊กในยุคสามก๊กของจีน ก่อนหน้านี้อัตราส่วนของเส้นรอบวงต่อเส้นผ่านศูนย์กลางของวงกลมมักได้ค่าเป็น 3 จากการทดลองในจีน ในขณะที่จาง เหิง (張衡; ค.ศ. 78-139) แสดงค่าเป็น 3.1724 (จากสัดสวนของวงกลมท้องฟ้าต่อเส้นผ่านศูนย์กลางของโลกคือ 92/29) หรือเป็น <math>\pi \approx \sqrt{10} \approx 3.162</math> หลิว ฮุยไม่พอใจกับค่านี้โดยให้ความเห็นว่าค่านี้มากและเกินขอบเขตมากเกินไป หวาง ฝาน (王蕃; ค.ศ. 219-257) นักคณิตศาสตร์อีกคนหนึ่งแสดงค่าเป็น π ≈ 142/45 ≈ 3.156 ค่าพายเชิงประจักษ์เหล่านี้ทั้งหมดมีความแม่นถึงสองหลัก (คือหนึ่งตำแหน่งทศนิยม) หลิว ฮุยเป็นนักคณิตศาสตร์ชาวจีนคนแรกที่ใช้ขั้นตอนวิธีที่แม่นยำในการคำนวณค่าพายให้มีความแม่นมากขึ้น การคำนวณของตัวหลิว ฮุยเองโดยใช้รูป 96 เหลี่ยมให้ความแม่นถึง 5 หลักคือ π ≈ 3.1416
หลิว ฮุยแสดงความคิดเห็นในตำรา"จิ่วจางซฺว่านชู่" (九章算術; "เลขคณิตเก้าบท") ว่าอัตราส่วนของเส้นรอบรูปหกเหลี่ยมที่เขียนภายในวงกลมต่อเส้นผ่านศูนย์กลางของวงกลมคือ 3 ดังนั้นค่าพายต้องมีค่ามากกว่า 3 จากนั้นหลิว ฮุยได้อธิบายขั้นตอนโดยละเอียดของขั้นวิธีทำซ้ำเพื่อคำนวณค่าพายให้แม่นยำตามที่ต้องการโดยอิงจากการแบ่งรูปหลายเหลี่ยม หลิว ฮุยคำนวณค่าพายได้ค่าระหว่าง 3.141024 และ 3.142708 โดยใช้รูป 96 เหลี่ยม หลิว ฮุยเสนอว่า 3.14 เป็นค่าประมาณที่ดีเพียงพอ และแสดงค่าพายเป็น 157/50 หลิว ฮุยยอมรับว่าตัวเลขนี้ค่อนข้างเล็ก ต่อมาจึงคิดค้นวิธีการที่รวดเร็วเพื่อปรับปรุงให้ดีขึ้น และได้ค่า π ≈ 3.1416 โดยใช้เพียงรูป 96 เหลี่ยมซึ่งมีระดับของความแม่นเทียบได้กับรูป 1536 เหลี่ยม ผลงานที่สำคัญที่สุดของหลิว ฮุยในวงการคณิตศาสตร์คือขั้นตอนวิธีประมาณค่าพายโดยวิธีทำซ้ำอย่างเรียบง่ายนี้
อิมางาวายากิ

อิมางาวายากิ (; โรมาจิ: "imagawayaki") เป็นวางาชิประเภทหนึ่งที่ทำโดยการเติม ถั่วแดงกวน ลงในแป้งที่ทำจาก แป้งสาลีเป็นหลักแล้วอบในแม่พิมพ์อบโลหะ
มีการตั้งชื่อต่าง ๆ มากมายขึ้นอยู่กับภูมิภาคและร้านค้า มีชื่อที่แตกต่างกันอย่างน้อย 100 ชื่อสำหรับเรียกขนมชนิดนี้ นอกจากนี้ แม้จะอยู่ในภูมิภาคเดียวกัน ก็อาจใช้ชื่อที่แตกต่างกันไปตามยุคด้วย ในจังหวัดทางเหนือเช่น จังหวัดฮกไกโด จังหวัดอาโอโมริ จังหวัดอิวาเตะ เรียกอิมางาวายากิว่า "โอยากิ" อย่างไรก็ตาม เป็นคนละชนิดกันกับขนมโอยากิที่เป็นอาหารท้องถิ่นของจังหวัดนางาโนะ
อิมางาวายากิที่มีชื่อเสียงที่สุดคือไทยากิ ซึ่งขึ้นรูปเป็นรูปเหมือนปลาไท
ภาพรวม.
แป้งอิมางาวายากิทำโดยการละลาย แป้งสาลี ไข่ไก่ น้ำตาล และ น้ำ แล้วเทลงในแม่พิมพ์อบทรงกลมเว้าที่ทำจากเหล็กหรือทองแดง เติมด้วยถั่วแดงกวน แล้วอบเป็นรูปทรงกระบอกเตี้ยหรือจานหนา ชื่อเรียกอาจแตกต่างกันไปตามรูปร่างที่แตกต่างกัน แม้ว่าจะอบโดยใช้วัตถุดิบที่คล้ายคลึงกันก็ตาม เป็นขนมหวานที่ชาวญี่ปุ่นคุ้นเคย มักขายไม่เพียงแต่ในร้านค้าประจำเท่านั้น แต่ยังขายตามร้านค้าแผงลอยกลางแจ้งในงานเทศกาลต่าง ๆ
นอกจากจำหน่ายแบบสดแล้วยังจำหน่ายเป็นอาหารแช่แข็งอีกด้วย
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดนครราชสีมา พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 5 เขตเลือกตั้ง มีสมาชิกสภาผู้แทนราษฎรได้ 13 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (ยกเว้นเขตเลือกตั้งที่ 4 และ 5 จะมีสมาชิกสภาผู้แทนราษฎรได้ 2 คน)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครราชสีมา, อำเภอสูงเนิน และอำเภอโนนไทย
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอด่านขุนทด, อำเภอสีคิ้ว, อำเภอปากช่อง, อำเภอปักธงชัย และอำเภอขามทะเลสอ
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอครบุรี, อำเภอโชคชัย, อำเภอโนนสูง, อำเภอจักราช, อำเภอห้วยแถลง และอำเภอเสิงสาง
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอประทาย, อำเภอพิมาย และอำเภอชุมพวง
เขตเลือกตั้งที่ 5.
เขตการเลือกตั้งที่ 5 ประกอบด้วยอำเภอบัวใหญ่, อำเภอคง, อำเภอขามสะแกแสง และกิ่งอำเภอบ้านเหลื่อม
คิม ซัง-ชิก

คิม ซัง-ชิก (เกาหลี: ; ฮันจา: ; เกิดเมื่อวันที่ 17 ธันวาคม พ.ศ. 2519) เป็นผู้จัดการ ฟุตบอล และอดีตผู้เล่นชาวเกาหลีใต้ ตลอดอาชีพการเล่นฟุตบอล เขาเคยเล่นให้กับทีมชาติเกาหลีใต้ในตำแหน่งเซ็นเตอร์แบ็กหรือกองกลางตัวรับ ปัจจุบันเขาเป็นผู้จัดการฟุตบอลทีมชาติเวียดนาม
อาชีพสโมสร.
ในปี 2542 คิมได้เข้าร่วมกับสโมสรซ็องนัมอิลฮวาชุนมา และมีส่วนสำคัญในการช่วยให้ซองนัมคว้าแชมป์ เคลีก ได้ 2 สมัยติดต่อกันในปี 2544 และ 2545 เขาเข้าร่วมสโมสรทหารกวางจูซังมู ในปี 2546 เพื่อปฏิบัติหน้าที่ทหาร และกลับมาที่ซองนัมในปี 2548 เขาได้ร่วมคว้าแชมป์ เคลีก 1 อีกครั้งในปี 2549
เมื่อวันที่ 26 พฤศจิกายน 2556 คิมประกาศเกษียณอายุ ในนัดสุดท้ายที่พบกับ เอฟซี โซล คิมยิงจุดโทษได้ ทำให้อาชีพนักเตะของเขาต้องจบลงอย่างสวยงาม
อาชีพระดับนานาชาติ.
ในวันที่ 29 พฤษภาคม พ.ศ. 2543 คิมได้เปิดตัวกับทีมชาติเกาหลีใต้ ในแมตช์กระชับมิตรกับยูโกสลาเวีย
คิมได้รับเลือกให้ติดทีมชาติไปแข่งขันฟุตบอลโลกปี 2006 และลงเล่น 2 นัด ในกลุ่มจี ในฐานะตัวสำรอง
ในเดือนกุมภาพันธ์ 2555 คิมกลับมาสู่ทีมชาติอีกครั้งก่อนที่จะลงเล่นกระชับมิตรกับอุซเบกิสถาน และ ลงเล่นฟุตบอลโลก รอบคัดเลือกกับคูเวต เขาเลิกเล่นทีมชาติหลังจากการแข่งขันนัดเหล่านี้
อาชีพผู้ฝึกสอน.
ช็อนบุกฮุนไดมอเตอส์.
เมื่อวันที่ 7 ธันวาคม 2563 เขาได้เข้าร่วมหลักสูตร โปร ไลเซนส์ (Pro License) ของ สมาพันธ์ฟุตบอลเอเชีย ต่อมาในวันที่ 22 ธันวาคม 2563 เขาได้รับแต่งตั้งให้เป็นผู้จัดการของ ช็อนบุก สืบต่อจาก โมไรส์ (Morais) เขาได้กลายเป็นผู้เล่นคนแรกของช็อนบุกที่ได้รับแต่งตั้งให้เป็นผู้จัดการทีม
ใน ฤดูกาล 2021 ซึ่งเป็นฤดูกาลแรกของเขาในฐานะผู้จัดการทีม เขาพา ช็อนบุก คว้าแชมป์ เคลีก 1 ได้ เขาได้กลายเป็นบุคคลแรกที่คว้าแชมป์ลีกร่วมกับช็อนบุกในฐานะผู้เล่น โค้ช และผู้จัดการ ในประวัติศาสตร์ของ เคลีก เขาคือบุคคลที่สามที่ทำได้สำเร็จ ต่อจากโช ควัง-แรและชเว ยง-ซู เขาได้รับรางวัลผู้จัดการแห่งปีของเคลีกหลังจบฤดูกาลนี้
เมื่อวันที่ 4 พฤษภาคม พ.ศ. 2566 เขาได้ลาออก ส่งผลให้การร่วมงานกับช็อนบุกเป็นเวลา 15 ปีสิ้นสุดลง
เวียดนาม.
เมื่อวันที่ 3 พฤษภาคม 2024 คิมได้รับการแต่งตั้งให้เป็นผู้จัดการทีมชาติเวียดนามชุดใหญ่และชุดอายุไม่เกิน 23 ปี ต่อจากฟีลิป ทรูซีเย เมื่อวันที่ 6 มิถุนายน เขาเปิดตัวในฐานะผู้จัดการทีมเวียดนามในการแข่งขัน ฟุตบอลโลก รอบคัดเลือก กับ ฟิลิปปินส์ โดยยุติสตรีคการแพ้ 8 นัดติดต่อกันด้วยชัยชนะ 3–2
เกียรติยศ.
ผู้เล่น.
สโมสรฟุตบอลซ็องนัม
ช็อนบุกฮุนไดมอเตอส์
เกาหลีใต้
รายบุคคล
ผู้จัดการ.
ช็อนบุกฮุนไดมอเตอส์
เวียดนาม
รายบุคคล
แฮชจีน

แฮชจีน  เป็นนครและเมืองหลักในอำเภอโฆวเรชโรสแทม เทศมณฑลแฆลฆอล จังหวัดแอร์แดบีล ประเทศอิหร่าน และยังเป็นเมืองหลักของตำบลโฆวเรชโรสแทเมโชมอลี
ประชากร.
จากสำมะโนแห่งชาติ ค.ศ. 2006 นครนี้มีประชากร 4,518 คนใน 1,199 ครัวเรือน ต่อมาในสำมะโน ค.ศ. 2011 มีประชากรเพิ่มขึ้นเป็น 4,578 คนใน 1,309 ครัวเรือน และสำมะโน ค.ศ. 2016 ระบุประชากรที่ 5,725 คนใน 1,775 ครัวเรือน
เมอิ โอกาดะ

เมอิ โอกาดะ (<ruby>岡田 夢以<rt>おかだ めい</rt></ruby>, เกิด 19 พฤษภาคม 1996) เป็นไอดอล นักพากย์ และ นักแสดง เกิดที่เมืองฟุกายะ จังหวัดไซตามะ สังกัดค่าย A-PLUS เป็นอดีตสมาชิกวงไอดอล เท็งโกโชโจะ มีชื่อเล่นว่า เมอิชัง (めいしゃん)
สึงุมิ ซากุรางิ

สึงุมิ ซากุรางิ (; โรมาจิ: "Sakuragi Tsugumi", เกิด 3 กุมภาพันธ์) เป็นนักพากย์หญิงชาวญี่ปุ่น สังกัดค่ายครอกโคไดล์ เกิดที่ เมืองคุวานะ จังหวัดมิเอะ มีชื่อว่า สึงุมิน (つぐみん)
มิกะ โคฮินาตะ

มิกะ โคฮินาตะ (; โรมาจิ: "Kohinata Mika", เกิด 14 มีนาคม 2000) เป็น นักพากย์หญิง ชาวญี่ปุ่น เกิดที่เมืองมินามิโบโซ จังหวัดจิบะ สังกัดค่ายอาเรียเอนเทอร์เทนเมนต์
โคโกะ ฮายาชิ

โคโกะ ฮายาชิ (; โรมาจิ: "Hayashi Koko", เกิด 15 พฤษภาคม 2002) เป็นนักพากย์ชาวญี่ปุ่น อดีตนักแสดงเด็ก เกิดที่เมืองฮามามัตสึ จังหวัดชิซึโอกะ สังกัดค่าย mitt management ส่วนสูง 157 ซม.
สนามกีฬาเหวียตจี่

สนามกีฬาเหวียตจี่  เป็นสนามฟุตบอลที่ตั้งอยู่ในเมืองเหวียตจี่ จังหวัดฟู้เถาะ ประเทศเวียดนาม มีความจุเกือบ 20,000 ที่นั่ง ตั้งอยู่ภายในศูนย์กีฬาจังหวัดฟู้เถาะ ปัจจุบันเป็นสนามเหย้าของสโมสรฟุตบอลฟู้เถาะ
ในระดับนานาชาติ สนามกีฬาเหวียตจี่เคยใช้จัดการแข่งขันฟุตบอลนัดสำคัญอยู่หลายนัด เช่น ฟุตบอลชายซีเกมส์ 2021 (กลุ่ม A) ฟุตบอลชิงแชมป์เอเชีย รุ่นอายุไม่เกิน 17 ปี 2025 รอบคัดเลือก (กลุ่ม I) และฟุตบอลทีมชาติเวียดนามยังเคยใช้เป็นสนามเหย้าของตนในการแข่งขันกับฟุตบอลทีมชาติไทย ในฟุตบอลชิงแชมป์แห่งชาติอาเซียน 2024 นัดชิงชนะเลิศ เลกที่ 1 แทนสนามกีฬาแห่งชาติหมีดิ่ญอีกด้วย
คลองยัน

คลองยัน เป็นลำน้ำหลักในพื้นที่อำเภอวิภาวดี มีต้นกำเนิดที่เกิดจากเทือกเขาภูเก็ต มีความยาวประมาณ 70 กิโลเมตร มีน้ำไหลเชี่ยวบางช่วงเป็นแก่งและยังเป็นแหล่งต้นน้ำลำธารของแม่น้ำพุมดวงและแม่น้ำตาปี สภาพป่าไม้ส่วนใหญ่เป็นป่าดงดิบขึ้นประมาณ 98 เปอร์เซ็นต์ มีพันธุ์ไม้เด่น เช่น ยาง ตะเคียน หลุมพอ เป็นแหล่งที่อยู่อาศัยและหากินของสัตว์ป่าชนิดต่างๆ มากมาย ได้แก่ สัตว์จำพวกนก เช่น นกกาฮัง นกเงือก ฯลฯ สัตว์เลี้ยงลูกเลี้ยงด้วยนม เช่น หมูป่า ช้างป่า วัวกระทิง สมเสร็จ เก้งหม้อ กวาง เลียงผา เสือดำ ฯลฯคลองยันไหลผ่านพื้นที่ 2 จังหวัด คือสุราษฎร์ธานีและระนอง ในจังหวัดสุราษฎร์ธานีครอบคลุมพื้นที่ 4 อำเภอ ได้แก่ อำเภอคีรีรัฐนิคม อำเภอวิภาวดี อำเภอไชยา และอำเภอท่าฉาง ในจังหวัดระนอง ครอบคลุมตำบลบางหิน อำเภอกะเปอร์ 
คลองยันอยู่ในพื้นที่การดูแลของอุทยานแห่งชาติแก่งกรุง เขตรักษาพันธุ์สัตว์ป่าคลองยัน เขตรักษาพันธุ์สัตว์ป่าคลองแสง และเชื่อมต่อกับเขตรักษาพันธุ์สัตว์ป่าคลองนาคา ของจังหวัดระนอง
ภูมิประเทศในพื้นที่เขตรักษาพันธุ์สัตว์ป่าคลองยัน มีความลาดชันของพื้นที่เป็นเทือกเขาสูงสลับซับซ้อน เขตรักษาพันธุ์สัตว์ป่าคลองยัน มีพื้นที่แบ่งออกเป็น 2 ส่วน คือ ส่วนเหนือ มีลักษณะเป็นภูเขาสูงสลับซับซ้อน มียอดเขาหลังคาตึกเป็นจุดเด่น สูงจากระดับน้ำทะเล 1,116 เมตร ลักษณะเป็นภูเขาดินดานและ หินทราย เป็นจุดกำเนิดของต้นน้ำคลองยัน จังหวัดสุราษฎร์ธานี และ ต้นนํ้าลําคลองกะเปอร์ จังหวัดระนอง
โคลสยัวร์อายส์

โคลสยัวร์อายส์ (เกาหลี: ; อาร์อาร์: "Keullojeu yueo aijeu"; หรือตัวพิมพ์ใหญ่ทั้งหมด) เป็นบอยแบนด์เกาหลีใต้ที่ก่อตั้งขึ้นจากการแข่งขันรายการเรียลลิตี"โปรเจกต์ 7"ของเจทีบีซีและบริหารโดยอันคอร์ ประกอบด้วยสมาชิกจำนวนเจ็ดคนคือ จอน มิน-อุค, หม่า จิงเซียง, ชัง ยอ-จุน, คิม ซ็อง-มิน, ซง ซึง-โฮ, เคนชิน และซอ คย็อง-แพ พวกเขาเปิดตัวเมื่อวันที่ 2 เมษายน 2025 ด้วยเอกซ์เทนเดดเพลย์ ครั้งแรก (อีพี) "Eternalt"
ชื่อ.
ชื่อวง 'Close Your Eyes' มีความหมายว่าพวกเขาจะนำเสนอดนตรีที่ทรงพลังไม่เพียงแต่เมื่อพวกเขาถูกมองเห็นผ่านการแสดงที่มองเห็นได้เท่านั้น แต่ยังรวมถึงเมื่อพวกเขาหลับตาและฟังมันด้วย และพวกเขาจะยังคงเสริมสร้างตัวเองให้แข็งแกร่งขึ้นในฐานะไอดอลที่ทุกคนจินตนาการทุกครั้งที่พวกเขาหลับตาและลืมตาขึ้น
ประวัติ.
การก่อตั้งผ่านรายการ"โปรเจกต์ 7" และกิจกรรมอื่น ๆ.
โคลสยัวร์อายส์ก่อตั้งขึ้นจากการแข่งขันรายการเรียลลิตี"โปรเจกต์ 7"ของเจทีบีซี ซึ่งออกอากาศตั้งแต่วันที่ 18 ตุลาคม ถึง 27 ธันวาคม ค.ศ. 2024 รายการนี้มีผู้เข้าแข่งขัน 98 คนจากทั่วโลก ส่วนใหญ่มาจากเกาหลีใต้ จีน ฮ่องกง ไต้หวัน ญี่ปุ่น ไทย ยูเครน สหรัฐอเมริกา และออสเตรเลีย เพื่อแข่งขันและเปิดตัวในกลุ่มบอยแบนด์ข้ามชาติ จากผู้เข้าแข่งขันทั้งหมด 200 คน มีเพียง 7 อันดับแรกเท่านั้นที่จะผ่านเข้ารอบสุดท้าย สมาชิกทั้งหมดได้รับการประกาศในตอนสุดท้ายซึ่งถ่ายทอดสดเมื่อวันที่ 27 ธันวาคม และพวกเขาจะมีกิจกรรมต่อเนื่องเป็นเวลาสามปีหลังจากเปิดตัวภายใต้ Uncore ซึ่งเป็นค่ายเพลงใหม่ที่ก่อตั้งร่วมกันโดยSLLและYG Plus
ก่อนที่จะปรากฏตัวในรายการ สมาชิกหลายคนเคยทำงานในวงการบันเทิงมาก่อนแล้ว จอน มิน-อุค เปิดตัวครั้งแรกในกลุ่มบอยแบนด์PocketDol Studio บีเออี173 เมื่อวันที่ 19 พฤศจิกายน 2020 ในปี 2021 ชัง ยอ-จุน เข้าร่วมในรายการเซอร์ไวเวิลของMBC ชื่อ "Extreme Debut: Wild Idol" แต่ถูกคัดออกในตอนที่ 3 ในปี 2023 หม่า จิงเซียง และชัง ยอ-จุน เข้าร่วมในรายการเรียลลิตีโชว์"บอยส์แพลนเน็ต"ของเอ็มเน็ต ชัง ยอ-จุนถูกคัดออกในตอนที่ 5 หลังจากอยู่ในอันดับที่ 62 ต่อมา หม่า จิงเซียง อยู่ในอันดับที่ 30 และถูกคัดออกในตอนที่ 8
เมื่อวันที่ 3 ธันวาคม งานประกาศรางวัลโกลเดนดิสก์อะวอดส์ ครั้งที่ 39 ซึ่งจัดขึ้นระหว่างวันที่ 4–5 มกราคม 2025 ที่มิซูโฮะเพย์เพย์โดม เมืองฟูกูโอกะ ประเทศญี่ปุ่น ได้ประกาศว่าสมาชิกทั้ง 7 คนที่ได้รับเลือกผ่าน"โปรเจกต์ 7" จะเป็นส่วนหนึ่งของรายชื่อนักแสดงและจะแสดงในวันแรกของงานประกาศรางวัล พวกเขาแสดงเพลง "Time After Time" ซึ่งเป็นเพลงต้นฉบับเพลงหนึ่งจาก"โปรเจกต์ 7"
2025: เปิดตัวกับ"Eternalt".
เมื่อวันที่ 21 มกราคม 2025 ได้มีการเปิดเผยว่าพวกเขาได้ถ่ายภาพนิตยสารครั้งแรกกับ"CosmopolitanKorea" ซึ่งยืนยันเซ็ตเดบิวต์ของพวกเขาในเดือนเมษายน ซึ่งได้รับการยืนยันในภายหลังโดยเจทีบีซี
เมื่อวันที่ 5 มีนาคม มีการประกาศว่าพวกเขาจะเปิดตัวอย่างเป็นทางการในวันที่ 2 เมษายนพร้อมกับEP "Eternalt" กลุ่มได้จัดงานโชว์เคสเพื่อเฉลิมฉลองการเปิดตัวและการเปิดตัว EP เมื่อวันที่ 8 เมษายน พวกเขาได้รับรางวัลจากการออกอากาศทางดนตรีครั้งแรกในรอบ 6 วันนับตั้งแต่เปิดตัวใน"เดอะโชว์"ด้วย "All My Poetry" (내 안의 모든 시와 소설은)
ทิชา

ทิชา  เป็นละครโทรทัศน์ไทยแนวระทึกขวัญ ออกอากาศครั้งแรกทางช่องวัน 31 โดยมีการออกอากาศซ้ำในเวอร์ชันที่ไม่ได้ตัดต่อเวลา 22:00 น. ทาง เน็ตฟลิกซ์ และแอปพลิเคชัน วันดี
เรื่องย่อ.
ทิชา เป็นเรื่องราวของ อู่ยี่ ลูกสาวคนเดียวของ โหย่ว แรงงานข้ามชาติที่ลักลอบเข้าเมืองไทยอย่างผิดกฎหมาย ทั้งสองหวังเปลี่ยนชะตาชีวิตให้ดีขึ้น แต่ทุกอย่างกลับตาลปัตรเมื่อพวกเธอได้พบกับ บุษรา นายจ้างผู้เป็นสาวไฮโซมีอิทธิพลในวงสังคมชั้นสูง บุษราใช้ชีวิตแบบหมกมุ่นกับการทำงานจนทำให้ พัดชัย ลูกชายของเธอต้องทนทุกข์กับการใช้ชีวิตอย่างโดดเดี่ยว แต่สิ่งนั้นไม่อาจเปรียบเทียบได้กับสิ่งที่อู่ยี่และโหย่วต้องเผชิญ เมื่อชีวิตของอูยี่ถูกล่วงละเมิด การต่อสู้เพื่อทวงคืนความยุติธรรมจึงเริ่มต้นขึ้นภายใต้ชื่อ ทิชา
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดนครราชสีมา พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 12 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครราชสีมา, อำเภอโชคชัย, อำเภอครบุรี และกิ่งอำเภอเสิงสาง
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอด่านขุนทด, อำเภอสีคิ้ว, อำเภอปากช่อง, อำเภอปักธงชัย, อำเภอสูงเนิน และอำเภอขามทะเลสอ
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอโนนสูง, อำเภอคง, อำเภอขามสะแกแสง, อำเภอโนนไทย, อำเภอจักราช, อำเภอห้วยแถลง และกิ่งอำเภอบ้านเหลื่อม
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอบัวใหญ่, อำเภอประทาย, อำเภอพิมาย และอำเภอชุมพวง
นครภายใต้นคร (ประเทศเวียดนาม)

นครภายใต้นครภายใต้ส่วนกลาง  หรือที่รู้จักกันทั่วไปในชื่อว่า นครภายใต้นคร  เป็นเขตการปกครองระดับสองของประเทศเวียดนาม ประกอบไปด้วย เขต, เมืองระดับอำเภอ, อำเภอ, และนครภายใต้จังหวัด ซึ่งทั้งหมดมีสถานะเทียบเท่ากัน
นครภายใต้นครคือนครรองของเทศบาลนครของประเทศเวียดนาม
ซวลนา

ซวลนา  เป็นเทศบาลในใจกลางเทศมณฑลสต็อกโฮล์ม ประเทศสวีเดน ตั้งอยู่ทางเหนือของใจกลางกรุงสต็อกโฮล์ม ซวลนาเป็นหนึ่งในเทศบาลที่ร่ำรวยที่สุดในประเทศสวีเดน
เทศบาลเป็นส่วนหนึ่งของมหานครสต็อกโฮล์ม ไม่มีพื้นที่ใดถือว่าเป็นพื้นที่ชนบทซึ่งถือเป็นเรื่องแปลกสำหรับเทศบาลในสวีเดนเพราะโดยปกติจะมีลักษณะผสมผสานระหว่างชนบทกับเมือง ซวลนาเป็นเทศบาลที่เล็กเป็นอันดับที่ 3 ของประเทศสวีเดนในแง่ของพื้นที่
แม็กลูป

แม็กลูป  หรือ มาคินเลธลูป  เป็นดินแดนหุบเขาในประเทศเวลส์ สหราชอาณาจักร ซึ่งเป็นที่รู้จักกันในการเป็นสถานที่สำหรับการฝึกบินระยะประชิดพื้นดินสำหรับอากาศยานความเร็วสูง โดยตั้งอยู่ ทางตะวันออกของบาร์มัธ ซึ่งตั้งอยู่ระหว่างเมืองดอลเกลไลทางตอนเหนือกับมาคินเลธทางตอนใต้ การฝึกนี้เป็นส่วนหนึ่งของระบบการบินระดับต่ำของสหราชอาณาจักร ตั้งอยู่ภายในเขตพื้นที่การบินระดับต่ำที่ 7 (LFA7) ซึ่งครอบคลุมน่านฟ้าเวลส์ทั้งหมด
กิจกรรม.
ในแม็กลูปสามารถพบอากาศยานเช่นแอร์บัส เอ400เอ็ม, ยูโรไฟเตอร์ ไทฟูน, บีเออี ฮอว์ก, เอฟ-35เอ/บี, เท็กซัน ที1 ของกองทัพอากาศหลวง และเอฟ-15 อีเกิล และเอฟ-15อี สไตรค์อีเกิลซึ่งประจำการที่อาร์เอเอฟลาเคนฮีธ และเอ็มซี-130 และวี-22 ออสเปรย์ซึ่งประจำการในอาร์เอเอฟมิลเดนฮอลล์ ของกองทัพอากาศสหรัฐ อากาศยานจากประเทศอื่นๆ ก็เคยได้ถูกพบมีการฝึกในแม็กลูปเช่นเดียวกัน เช่น ซีที 114 ตูเตอร์ของกองทัพอากาศแคนาดา และ ซีเอฟ-18 ฮอร์เน็ต และเอฟ-16 ไฟทิงฟอลคอนของกองทัพอากาศเบลเยียม
ในเดือนธันวาคม ค.ศ. 2018 มีการเผยแพร่คำแนะนำภายในกระทรวงกลาโหม ซึ่งส่งผลให้มีจำนวนอากาศยานที่ทำการฝึกที่แม็กลูปลดน้อยลง นอกจากนี้ อากาศยานที่ไม่ได้ประจำการในสหราชอาณาจักรยังถูกห้ามเข้าทำการฝึกในแม็กลูป เว้นแต่จะเป็นส่วนหนึ่งของการฝึกซ้อมของสหราชอาณาจักร
การถ่ายภาพ.
แม็กลูปเป็นสถานที่เพียงไม่กี่แห่งในโลกที่ช่างภาพสามารถเห็นเครื่องบินรบบินอยู่ด้านล่างได้ โดยจุดชมวิวยอดนิยมแห่งหนึ่งคือลานจอดรถที่ตั้งอยู่บนทะเลสาบลินอิไตรเกรเยนีน
ทะเลบอทเนีย

ทะเลบอทเนีย  เป็นทะเลที่เชื่อม อ่าวบอทเนียกับทะเลบอลติก ทะเลบอทเนียและอ่าวรวมกันก็เรียกว่าอ่าวบอทเนียซึ่งทะเลบอทเนียเป็นส่วนทางใต้ อ่าวบอทเนียทั้งอ่าวตั้งอยู่ระหว่างสวีเดนซึ่งอยู่ทางทิศตะวันตก ประเทศฟินแลนด์อยู่ทางทิศตะวันออก และทะเลโอลันด์และทะเลหมู่เกาะอยู่ทางทิศใต้ พื้นที่ของทะเลบอทเนียมีประมาณ เมืองชายฝั่งทะเลที่ใหญ่ที่สุดจากใต้ไปเหนือคือเมืองเรามาและโปรีในฟินแลนด์ และ แยฟเลอและซุนส์วัลในสวีเดน อือมิยอ (ประเทศสวีเดน) และวาซา (ประเทศฟินแลนด์) ตั้งอยู่ทางเหนือสุด ใกล้กับอ่าวบอทเนีย
ก็อตลันด์

ก็อตลันด์  เป็นเกาะที่ใหญ่ที่สุดของประเทศสวีเดน นอกจากนี้ยังเป็นจังหวัด/เทศมณฑล (Län) เทศบาลและสังฆมณฑลอีกด้วย ประชากรมีจำนวน 61,023 คน (2024) โดยประมาณ 23,600 คนอาศัยอยู่ในเมืองหลัก วีสบี นอกเมืองวิสบีมีชุมชนเล็ก ๆ น้อยๆ และประชากรส่วนใหญ่เป็นชาวชนบท เกาะก็อตลันด์และพื้นที่อื่น ๆ ของจังหวัดก็อตลันด์คิดเป็นพื้นที่น้อยกว่าร้อยละหนึ่งของพื้นที่ทั้งหมดของประเทศสวีเดน
เอริก คาห์ล

เอริก อังเดร คาห์ล (เกิดเมื่อวันที่ 27 กันยายน พ.ศ. 2544) เป็นนักฟุตบอลอาชีพชาวสวีเดนซึ่งเล่นในตำแหน่งแบ็กซ้ายให้กับสโมสร AGF ในซูเปอร์ลีกาเดนมาร์ก
คาห์ลเป็นตัวแทนของ AIK มาตั้งแต่อายุ 4 ขวบ ซึ่งเป็นปีที่เขาได้เข้าร่วมอะคาเดมีของสโมสร จากนั้นเขาก็ก้าวจากทีมเยาวชนและจูเนียร์มาสู่ทีมชุดใหญ่ คาห์ลเซ็นสัญญาอาชีพฉบับแรกกับสโมสรตอนเดือนตุลาคม 2019 ตั้งแต่นั้นมา เขาได้ลงเล่นไปแล้วมากกว่า 30 เกม และเป็นหนึ่งในผู้เล่นคนสำคัญของทีม
ตั้งแต่เดือนสิงหาคม พ.ศ. 2563 คาลห์ก็ติดทีมชาติสวีเดนชุดอายุต่ำกว่า 21 ปี ก่อนหน้านี้ เขาไม่เคยลงเล่นให้กับทีมเยาวชนสวีเดนทีมใดเลย นอกจากการฝึกซ้อมกับทีม U18 แต่เขาก็ไม่ได้ลงเล่นเลย
สโมสร.
ชีวิตช่วงต้น.
คาห์ลเกิดและเติบโตในเทศบาลซอลนาในใจกลางมณฑลสตอกโฮล์ม โดยมีแม่เป็นชาวไทยและพ่อเป็นชาวสวีเดน เขาเริ่มเล่นให้กับทีมเยาวชนของสโมสรที่ใหญ่ที่สุดในเมืองหลวงของสวีเดน ซึ่งเป็นทีมที่เขาเชียร์อย่าง AIK ตั้งแต่อายุ 4 ขวบ 
ชีวิตส่วนตัว.
คาห์ลเกิดและเติบโตในเทศบาลโซลนาในใจกลางมณฑลสตอกโฮล์ม โดยมีแม่เป็นชาวไทยและพ่อเป็นชาวสวีเดน คาห์ลมีพี่ชายชื่อออสการ์ คาห์ล ซึ่งอายุมากกว่าเขาสามปีและยังเป็นนักฟุตบอลอาชีพในไทยลีก 1 อีกด้วย
แม่น้ำไวต์ไนล์

แม่น้ำไวต์ไนล์  เป็นแม่น้ำในแอฟริกา ซึ่งเป็นหนึ่งในสองลำน้ำสาขาหลักของแม่น้ำไนล์ โดยเป็นลำน้ำสาขาที่ใหญ่กว่าแม่น้ำบลูไนล์ ชื่อแม่น้ำ “ไวต์” (สีขาว) มาจากตะกอนดินเหนียวที่ถูกพัดพามาในน้ำทำให้สีของน้ำเปลี่ยนเป็นสีซีด
"แม่น้ำไวต์ไนล์" บางครั้งอาจรวมถึงต้นน้ำบริเวณทะเลสาบวิกตอเรีย ซึ่งที่ห่างไกลที่สุดอยู่ห่างออกไป 3,700 กม. (2,300 ไมล์) จากแม่น้ำบลูไนล์
มาซากาซุ เซกิงูจิ

มาซากาซุ เซกิงูจิ (; โรมาจิ: "Sekiguchi Masakazu") เกิดเมื่อวันที่ 4 มิถุนายน 1953 เป็นนักการเมืองชาวญี่ปุ่นจากพรรคเสรีประชาธิปไตย (Liberal Democratic Party) ซึ่งดำรงตำแหน่งประธานวุฒิสภาตั้งแต่ปี 2024 เขาเป็นชาวเมืองมินาโนะ อำเภอชิจิบุ จังหวัดไซตามะ และสำเร็จการศึกษาจากมหาวิทยาลัยทันตกรรมโจไซ (ซึ่งต่อมาเปลี่ยนชื่อเป็นมหาวิทยาลัยเมไก) เซกิงูจิได้รับเลือกเป็นวุฒิสภาในรัฐสภาญี่ปุ่นเป็นครั้งแรกในปี 2003 หลังจากดำรงตำแหน่งในสภาจังหวัดไซตามะเป็นเวลา 3 สมัย ตั้งแต่ปี 1995 ถึง 2003